### 11.    Beslutning om at fortsætte planlægning for biogasanlæg, [adresse] 231, Kalundborg

**Åbent**

Sagsnr.: 326-2017-8894        J.nr.: 01.02.00           Dokumentnr.:
326-2018-176934

**Sagstype**

Beslutning.

**Resume og sagens baggrund**

PlanEnergi har på vegne af Febjerg Biogas A/S indgivet
ansøgning om at etablere et biogasanlæg på [adresse] 231, Kalundborg.
Anlægget er VVM-pligtigt, hvorfor der skal udarbejdes en
miljøkonsekvensrapport. Administrationen har vurderet, at projektet har et
omfang og en karakter, der forudsætter et kommuneplantillæg. Derfor er der
indledningsvis gennemført en indkaldelse af ideer og forslag. Der er indkommet
svar, som blev forelagt Teknik- og Miljøudvalget den 7. juni mhp. at beslutte,
om planprocessen skal fortsætte. Sagen forelægges udvalget til fornyet
behandling.

Sagen blev behandlet af Kommunalbestyrelsen på møde den 27.
juni 2018, pkt. 12. Sagen udgik. Der redegøres for historikken i den politiske
behandling til sidst i denne sagsfremstilling.

**Indstillinger**

Direktøren indstiller, at

1. der udarbejdes en miljøkonsekvensrapport, der behandler de beskrevne
fokuspunkter (jf. bilag 6), samt at

2. der udarbejdes forslag til kommuneplantillæg der indeholder
retningslinjer og fastlægger de nærmere bestemmelser for etablering af
biogasanlæg på lokaliteten.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I det følgende redegøres for det ansøgte biogasanlæg,
plangrundlag og vurderinger mv.

*Ansøgning*

PlanEnergi, Århus, har på vegne af Febjerg Biogas A/S
fremsendt ansøgning om at etablere nyt biogasanlæg på ejendommen matr. nr. 10a,
[adresse], [adresse], på [adresse] 231, Kalundborg, umiddelbart syd for
Jacob Møller (se oversigtskort bilag 1 samt ansøgning bilag 2). Ansøgningen er
indgivet efter bekendtgørelse af lov om miljøvurdering af planer og programmer
og af konkrete projekter (VVM). Anlægget er VVM-pligtigt, da det vil opnå en
samlet kapacitet på mere end 100 tons biomasse pr. dag. Det betyder, at der
skal udarbejdes en miljøkonsekvensrapport i overensstemmelse med
bekendtgørelsens krav til indhold og proces. Rapporten er et væsentligt
beslutningsgrundlag for kommunen som myndighed.

*Biogasanlægget*

Biogasanlægget skal behandle ca.
100.000 tons biomasse om året. Hovedparten af biomassen udgøres af flydende husdyrgødning
og energiafgrøder, der suppleres af andre restprodukter fra landbrugsarealer.

Biogasanlægget bliver integreret
i eksisterende landbrugsbebyggelse, hvor dele af bygningsmassen genanvendes.
Andre bygninger bliver nedrevet for at skabe plads til ca. fem forskellige
tanke mv., herunder et opgraderingsanlæg samt en flare, der automatisk træder i
funktion, hvis trykket i gassystemet bliver for højt. Det højeste
bygningselement er en op til 20 m høj skorsten, mens øvrige bygningselementer
vil være maks. 12,5 m høje.

*Biomassegrundlag*

Nedenfor er angivet de
forventede biomasser, der skal behandles på anlægget (se figur 3, bilag 2):

· Gylle (flydende husdyrgødning):                 70.500 t/år

· Halm                                                     7.000
t/år

Kaspar Jacobsen                                           20.000
t/år

Kenn Lauritsen                                                6.000
t/år

· Dybstrøelse                                            2.500 t/år

· Nøddemel                                               3.000 t/år

· Glycerin                                                 1.200
t/år

Samlet forventet
mængde biomasse:          100.200 t/år

Den beregnede, samlede mængde
forventet biomasse svarer til en gennemsnitlig mængde biomasse pr. dag på ca.
274 tons. Heraf udgør den flydende biomasse ca. 193 t/ dag.

Biogasanlægget forventes at
modtage 61.000 tons biomasse/år fra de primære leverandører, tre nabogårde
(ejere af anlægget), der alle ligger inden for 2,5 km fra biogasanlægget. Heraf
vil alene 45.000 ton/år blive leveret via pumpeledninger direkte til anlægget. På
selve lokaliteten, hvor anlægget etableres, er der ingen besætning/biomasse til
stede.

Endvidere vil 10.000 ton
biomasse/år blive leveret fra yderligere tre gårde i en afstand på ca.2,5-5 km
fra anlægget - potentielt også via pumpeledninger. De resterende op til 29.000
tons biomasse/år leveres med lastbil fra op til yderligere seks leverandører,
der ligger inden for 4-12 km fra anlægget. (Se figur 4 og figur 5, bilag 2).

Biogassen bliver renset og opgraderet
til naturgasnettet.

*Plangrundlag - forhold til kommuneplanen*

Kommuneplanen indeholder
retningslinjer og redegørelse for kommunens biogasplanlægning, herunder større
fælles biogasanlæg og gårdanlæg.

I henhold til kommuneplanens
redegørelse er et større fælles biogasanlæg et anlæg til produktion af biogas
fra organisk materiale, primært bestående af husdyrgødning fra flere jordbrugsbedrifter,
ejet og drevet af en selvstændig juridisk enhed, der er særskilt matrikuleret.
Det forudsættes, at ”større fælles biogasanlæg ” for langt størstedelen vil
være anlæg, der behandler 200 ton husdyrgødning eller derover pr. døgn.
Kommuneplanens retningslinjer angiver, at der ved planlægning for lokalisering
af større fælles biogasanlæg skal tages følgende hovedhensyn:

· Primær beliggenhed i forhold til biomasse

· Vej- og tilkørselsforhold

· Distributionsledninger (naturgasnettet o.lign.)

· Natur- og landskabsfredninger samt beskyttet natur og beskyttet
landskab

· Kulturmiljøer og fredede fortidsminder

Disse anlæg skal fortrinsvis
placeres inden for de to områder, der er udpeget i kommuneplanen, og
forudsætter en lokalplan mv.

Mindre, såkaldte gårdanlæg,
betegnes som anlæg opført i tilknytning til et landbrug, som modtager gylle fra
enkelte nabogårde. Disse anlæg kan placeres uden kommuneplantillæg, og reguleres
via planlovens landzonebestemmelser mv.

Ansøger argumenterer for, at det
ansøgte biogasanlæg ikke falder entydigt ind under én af de to anlægstyper.
Administrationen har vurderet tilsvarende. Fuldt udbygget er kapaciteten i
dette anlæg som beskrevet 274 tons biomasse/dag, heraf 193 tons flydende
biomasse, hvor en stor del pumpes til anlægget. Dermed falder anlægget uden for
kategorien gårdanlæg i kommuneplanen betragtet alene ud fra mængderne. Men da
anlægget i sit design og driftsform mellem de pågældende gårde svarer til
gårdanlæggene, har administrationen fremlagt sagen med henblik på, om der skal
udarbejdes et tillæg til kommuneplanen, der giver mulighed for at opføre anlæg
som dette, hvor anlægget ikke entydigt kan kategoriseres som enten et
"større fælles biogasanlæg" eller et "gårdbiogasanlæg", men
snarere som et "traditionelt fællesanlæg". Dette forstået som en type
anlæg, der ejes og drives af én eller flere landmænd.

Administrationen har på det
foreliggende grundlag vurderet, at projektet ikke er lokalplanpligtigt, men
kræver en landzonetilladelse med afsæt i kommuneplanens bestemmelser, men at
disse bestemmelser i givet fald skal justeres med et tillæg til kommuneplanen.

*Proces*

For opfølgning på den gennemførte indkaldelse af ideer og
forslag samt beskrivelse af den videre proces henvises til Teknik- og
Miljøudvalgets møde den 7. juni, pkt. 4, med tilhørende bilag.

*Historik - Politisk behandling*

Teknik- og Miljøudvalget blev på møde den 7. september 2017
orienteret om ansøgningen under punktet gensidig orientering. Efterfølgende er
ansøgningen præciseret og fremsendt på ny.

Teknik- og Miljøudvalget har behandlet sagen på møde den 9.
januar, pkt. 10 (jf. bilag 6). Udvalget godkendte, at der indkaldes ideer og
forslag mhp. kommuneplantillæg samt bidrag til afgrænsning af
miljøkonsekvensrapport, over en periode på fire uger.

Teknik- og Miljøudvalget har behandlet sagen på møde den 7.
juni 2018, pkt. 4 (jf. bilag 7). Et flertal i udvalget godkendte, at der
udarbejdes en miljøkonsekvensrapport, der behandler de beskrevne fokuspunkter,
og at der udarbejdes et forslag til kommuneplantillæg, der indeholder
retningslinjer og fastlægger de nærmere bestemmelser for etablering af
biogasanlæg på lokaliteten. Dette med en bemærkning om, at der skal være fokus
på de trafikale forhold, og at bygherre bør have opmærksomhed på at inddrage
naboerne i området. Viola Christoffersen (A) og Gunner Ravn (Ø) stemte i mod
og ønskede sagen oversendt til kommunalbestyrelsen.

Økonomiudvalget behandlede sagen på møde den 20. juni 2018,
pkt. 13 (jf. bilag 7). Et flertal i udvalget anbefalede Teknik- og
Miljøudvalgets indstilling. Lone Danielsen, Viola Christoffersen (A) og Rolf Lind
Alvin Kristiansen (Ø) er imod, da de mener, at den reviderede kommuneplan skal
respekteres.

Kommunalbestyrelsen behandlede sagen på møde den 27. juni
2018, pkt. 12. Sagen udgik.

**Økonomiske konsekvenser**

Ingen.

**Teknik- og Miljøudvalgets møde
den 9. august 2018:**

Anbefales. Gunner Ravn (Ø) og Viola Christoffersen (A)
stemte imod, da de vurderer, at projektet vil ødelægge et attraktivt
landsbymiljø, at projektet er i strid med kommuneplanen, og at der ikke bør
etableres industrianlæg nord for byen.

**Økonomiudvalgets møde den 22.
august 2018:**

Anbefales.

Lone Danielsen og Viola Christoffersen, A og Gunner Ravn, Ø
stemte imod, da de vurderer, at projektet vil ødelægge et attraktivt
landsbymiljø, at projektet er i strid med kommuneplanen, og at der ikke bør
etableres industrianlæg nord for byen.

**Bilag**

|  |  |
| --- | --- |
| Bilag 1 - Oversigtskort, [adresse] 231 | 326-2018-180424 |
| Bilag 2 - Projektansøgning, biogasanlæg, [adresse] 231 | 326-2018-180429 |
| Bilag 3 - Folder, indkaldelse af ideer og forslag, februar-marts 2018 | 326-2018-180431 |
| Bilag 4 - Indkomne svar, ideer og forslag, biogas [adresse] 231 | 326-2018-180432 |
| Bilag 5 - Behandling af indkomne svar, Biogas, [adresse] 231 | 326-2018-180435 |
| Bilag 6 - Sagsfremstilling TMU, Januar 2018 | 326-2018-180460 |
| Bilag 7 - Sagsfremstilling TMU, juni 2018 (oversendt til ØU og KB) | 326-2018-181570 |